CELEX: 52017PC0480
Language: el
Date: 2017-07-28
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του μέσου ευελιξίας για την παροχή χρηματοδότησης στο Ευρωπαϊκό Ταμείο για τη Βιώσιμη Ανάπτυξη

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.7.2017
            COM(2017) 480 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του μέσου ευελιξίας για την παροχή χρηματοδότησης στο Ευρωπαϊκό Ταμείο για τη Βιώσιμη Ανάπτυξη
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
                (εφεξής «ο κανονισμός για το ΠΔΠ») επιτρέπει την κινητοποίηση του μηχανισμού ευελιξίας για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των διαθέσιμων ανώτατων ορίων για έναν ή περισσοτέρους τομείς του πολυετούς δημοσιονομικού πλαισίου. 
            
            
               Σύμφωνα με το άρθρο 11 του κανονισμού για το ΠΔΠ και το σημείο 12 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  2
               , μετά την εξέταση όλων των δυνατοτήτων ανακατανομής πιστώσεων και την εξάντληση κάθε αδιάθετου περιθωρίου στο πλαίσιο του τομέα δαπανών Η Ευρώπη στον κόσμο (τομέας 4), η Επιτροπή προτείνει την κινητοποίηση του μηχανισμού ευελιξίας το 2017, για ποσό ύψους 275 εκατ. EUR. 
            
            
               Η διαθεσιμότητα του μέσου ευελιξίας
                  3
                έχει ως εξής: ένα ετήσιο διαθέσιμο ποσό ύψους 600 εκατ. EUR (τιμές 2011) που αντιστοιχεί σε 676 εκατ. EUR σε τρέχουσες τιμές, προσαυξημένο με τα ακυρωθέντα ποσά από το Ταμείο Αλληλεγγύης της Ευρωπαϊκής Ένωσης και το Ευρωπαϊκό Ταμείο Προσαρμογής στην Παγκοσμιοποίηση (το ποσό που ακυρώθηκε στο τέλος του 2016 ήταν 646 εκατ. EUR). Λαμβανομένης υπόψη της κινητοποίησης 530 εκατ. EUR στο πλαίσιο του προϋπολογισμού του 2017 για τη χρηματοδότηση άμεσων δημοσιονομικών μέτρων για την αντιμετώπιση της συνεχιζόμενης κρίσης της μετανάστευσης, των προσφύγων και της ασφάλειας
                  4
               , η γενική διαθεσιμότητα του μέσου ευελιξίας το 2017 ανέρχεται σε 792 εκατ. EUR.
            
            
               Η εν λόγω κινητοποίηση αφορά ποσό ύψους 275 εκατ. EUR, πάνω από το ανώτατο όριο του τομέα 4 του πολυετούς δημοσιονομικού πλαισίου, και προορίζεται για τη διάθεση πόρων με σκοπό τη χρηματοδότηση το 2017 του Ευρωπαϊκού Ταμείου για τη Βιώσιμη Ανάπτυξη (ΕΤΒΑ).
            
            
               Οι ενδεικτικές πιστώσεις πληρωμών που αντιστοιχούν στην προτεινόμενη κινητοποίηση του μέσου ευελιξίας παρουσιάζονται στον κατωτέρω πίνακα:
            
            
               (σε εκατ. EUR, σε τρέχουσες τιμές)
            
            
                     
                        Έτος
                     
                  
                  
                     
                        Πιστώσεις πληρωμών που συνδέονται με την κινητοποίηση του μέσου ευελιξίας για μέτρα χρηματοδότησης του ΕΤΒΑ το 2017
                     
                  
               
                     
                        2017
                     
                  
                  
                     
                        275,0
                     
                  
               
                     
                        Σύνολο
                     
                  
                  
                     
                        275,0
                     
                  
               
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του μέσου ευελιξίας για την παροχή χρηματοδότησης στο Ευρωπαϊκό Ταμείο για τη Βιώσιμη Ανάπτυξη
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  5
               , και ιδίως το σημείο 12 τρίτη περίπτωση,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα: 
            
            
               (1)Το μέσο ευελιξίας προορίζεται για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των διαθέσιμων ανώτατων ορίων για έναν ή περισσότερους άλλους τομείς.
            
            
               (2)Το ανώτατο όριο του ετήσιου ποσού που είναι διαθέσιμο για το μέσο ευελιξίας ανέρχεται σε 600 000 000 EUR (σε τιμές 2011), όπως ορίζεται στο άρθρο 11 του κανονισμού (ΕΕ, Ευρατόμ) αριθ. 1311/2013 του Συμβουλίου
                  6
               . 
            
            
               (3)Προκειμένου να αντιμετωπιστούν οι συνεχιζόμενες προκλήσεις της μετανάστευσης, των προσφυγικών εισροών και των απειλών κατά της ασφάλειας, είναι αναγκαία η κατεπείγουσα κινητοποίηση σημαντικών συμπληρωματικών ποσών για τη χρηματοδότηση κατάλληλων μέτρων.
            
         
         
            
               (4)Αφού εξετάστηκαν όλες οι δυνατότητες ανακατανομής πιστώσεων στο πλαίσιο του ανώτατου ορίου δαπανών του τομέα 4 (Η Ευρώπη στον κόσμο), είναι αναγκαία η κινητοποίηση του μέσου ευελιξίας, για να συμπληρωθεί η χρηματοδότηση που διατίθεται στον γενικό προϋπολογισμό της Ένωσης για το οικονομικό έτος 2017, πέραν των ανώτατων ορίων του τομέα 4, με ποσό ύψους 275 000 000 EUR για την παροχή χρηματοδότησης στο Ευρωπαϊκό Ταμείο για τη Βιώσιμη Ανάπτυξη (ΕΤΒΑ). Το ποσό αυτό περιλαμβάνει ποσά του Ταμείου Αλληλεγγύης της Ευρωπαϊκής Ένωσης και του Ευρωπαϊκού Ταμείου Προσαρμογής στην Παγκοσμιοποίηση που ακυρώθηκαν κατά τα προηγούμενα έτη, σύμφωνα με το άρθρο 11 παράγραφος 1 του κανονισμού (ΕΕ, Ευρατόμ) αριθ. 1311/2013. 
            
            
               (5)Με βάση την αναμενόμενη πορεία των πληρωμών, οι πιστώσεις πληρωμών που αντιστοιχούν στην κινητοποίηση του μέσου ευελιξίας θα πρέπει να κατανεμηθούν μόνο στο 2017,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2017, κινητοποιείται το μέσο ευελιξίας για τη χορήγηση ποσού ύψους 275 000 000 EUR σε πιστώσεις ανάληψης υποχρεώσεων και πιστώσεις πληρωμών στον τομέα 4 (Η Ευρώπη στον κόσμο).
            
            
               Το ποσό που αναφέρεται στο πρώτο εδάφιο χρησιμοποιείται για να εξασφαλιστεί η χρηματοδότηση του Ταμείου Εγγυήσεων του Ευρωπαϊκού Ταμείου για τη Βιώσιμη Ανάπτυξη.
            
            
               Άρθρο 2
            
            
               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 884.
               
               
                  
                     (2)
                  ΕΕ C 373 της 20.12.2013, σ. 1.
               
               
                  
                     (3)
                  Οι υπολογισμοί πραγματοποιούνται με την επιφύλαξη της τροποποίησης της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο, σχετικά με την τεχνική προσαρμογή του δημοσιονομικού πλαισίου για το 2018 σε συνάρτηση με την εξέλιξη του ΑΕΕ (ΕΣΛ 2010) (COM(2017)220), η οποία θα πρέπει να λαμβάνει υπόψη την αύξηση των ποσών που διατίθενται για το μέσο ευελιξίας μετά την έναρξη ισχύος του κανονισμού (ΕΕ) 2017/1123.
               
               
                  
                     (4)
                  ΕΕ L 50 της 28.2.2017, σ. 53.
               
               
                  
                     (5)
                  ΕΕ C 373 της 20.12.2013, σ. 1.
               
               
                  
                     (6)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).